ส่วนที่ 1

ข้อมูลสรุป (Executive Summary)

บริษัท อิตาเลียนไทย ดีเวล๊อปเมนต์ จำกัด (มหาชน) (“บริษัทฯ”)
เป็นบริษัทรับเหมาก่อสร้างที่ดำเนินงานก่อสร้างทุกประเภท เช่น การก่อสร้างอาคารสำนักงาน,
โรงแรม, บ้านพักเอื้ออาทร,โรงงานอุตสาหกรรม, วางท่อแก๊ส ท่อน้ำ ท่อน้ำมัน, ทางหลวง
ทางด่วนยกระดับ ทางรถไฟ สะพาน , ระบบขนส่งมวลชน, สนามบิน, ท่าเรือน้ำลึก, เขื่อน,
โรงผลิตกระแสไฟฟ้า, งานโครงสร้างเหล็ก, งานเหมืองแร่
และงานระบบการสื่อสารและโทรคมนาคม เป็นต้น โดยบริษัทฯ
มุ่งเน้นการบริหารและดำเนินการก่อสร้างโครงการระบบสาธารณูปโภคขนาดใหญ่
ผลงานการก่อสร้างของบริษัทฯ มีคุณภาพเป็นที่ยอมรับจากภาครัฐบาลและเอกชน และบริษัทฯ
ได้รับการรับรองมาตรฐานคุณภาพ ISO 9001, 9002 , 14001 และ 1400 ในโครงการต่าง ๆ

บริษัทฯ ได้ร่วมทุนจัดตั้งบริษัทย่อย บริษัทร่วม และกิจการร่วมค้า จำนวน 45 บริษัท
เพื่อดำเนินธุรกิจสนับสนุนสายงานการก่อสร้าง การจัดหาวัสดุอุปกรณ์ก่อสร้าง
และดำเนินกิจการอสังหาริมทรัพย์ บริษัทฯ ได้ดำเนินธุรกิจรับเหมาก่อสร้างโครงการต่าง ๆ
ทั้งในประเทศและต่างประเทศ โดยเฉพาะอย่างยิ่งประเทศในทวีปเอเชีย เช่น ไต้หวัน, ฟิลิปปินส์,
อินเดีย, พม่า, อินโดนีเซีย, กัมพูชา และบังคลาเทศ

ผลงานการก่อสร้างที่สำคัญ ได้แก่

กลุ่มงานก่อสร้างสนามบิน

ในช่วง 2 ปีที่ผ่านมา บริษัทฯ และพันธมิตรในนามกิจการร่วมค้า ไอทีโอ คือ บริษัท ทาเกนากะ
คอร์ปอเรชั่น จำกัด และบริษัท โอบายาชิ คอร์ปอเรชั่น จำกัด
ได้รับงานก่อสร้างอาคารที่พักผู้โดยสารและอาคารเทียบเครื่องบิน สนามบินสุวรรณภูมิ
จะต้องดำเนินการให้แล้วเสร็จภายในเดือนกันยายน พ.ศ. 2548 กิจการร่วมค้า ไอโอที
ชนะการประมูลและเข้าดำเนินการก่อสร้างผิว ทางวิ่ง ทางขับและลานจอดเครื่องบิน
ของสนามบินสุวรรณภูมิ และอาคารอุตุนิยมวิทยาการบิน, กิจการร่วมค้าไอทีดี-เอ็นซีซี โครงการ
Power Distribution และ Duct Bank System

กลุ่มงานก่อสร้างอาคาร ได้แก่

โครงการก่อสร้างคอนโดมิเนียม เซ็นเตอร์พ็อยต์ ถนนวิทยุ และอาร์ซีเอ ถนนเพชรบุรีตัดใหม่
โครงการปรับปรุงวังศุโขทัย และปรับปรุงโรงแรมโอเรียนเต็ล อาคารเมธาคอมเพล็กซ์ 2 ,
อาคารเดอะแบ็งค๊อค ถนนทรัพย์ , อาคารศูนย์จัดการธนบัตร 6 แห่งของธนาคารแห่งประเทศไทย
อีกทั้งโครงการก่อสร้างที่พักอาศัยทั้งเอกชนเช่น หมู่บ้านลดาวัลย์ เจริญกรุง , หมู่บ้านพฤกษ์ภิรมย์,
หมู่บ้านมัณฑนา รัตนาธิเบศร์ และโครงการบ้านพักอาศัยของรัฐบาลก็คือ โครงการบ้านเอื้ออาทร
ที่บางโฉลงและประชานิเวศน์ เป็นต้น

กลุ่มงานก่อสร้างทางด่วนยกระดับ, ทางหลวง, ทางรถไฟ และสะพาน ได้แก่

โครงการก่อสร้างทางหลวงหมายเลข 11 สายพิษณุโลก – อุตรดิตถ์
โครงการก่อสร้างถนนในเมืองอิโลอิโล โครงการปรับปรุงถนนสายดาลตันพาส ในประเทศฟิลิปปินส์
เป็นต้น

โครงการดำเนินการก่อสร้างทางรถไฟรางคู่ 3
เส้นทางของการรถไฟแห่งประเทศไทยประกอบด้วยสายเหนือ จากชุมทางบ้านภาชี ถึง ลพบุรี,
สายตะวันออกเฉียงเหนือ จากชุมทางบ้านภาชี ถึง สถานีมาบกะเบา และ สายตะวันออก
จากสถานีหัวหมาก ถึง ฉะเชิงเทรา โครงการก่อสร้างทางรถไฟความเร็วสูง ที่ประเทศไต้หวัน

โครงการสะพานวัดนครอินทร์ ได้รับพระราชทานนามว่า “ สะพานพระราม 5 ”

โครงการก่อสร้างสะพานหลัก และ ถนนต่อเชื่อมข้ามแม่น้ำ รับสา ที่ประเทศบังคลาเทศ
โครงการก่อสร้างถนนเชื่อมสะพานข้ามแม่น้ำโขงแห่งที่ 2
รวมทั้งการก่อสร้างอาคารควบคุมคนเข้าเมืองในแขวงสะหวันนะเขต
ฝั่งสาธารณรัฐประชาธิปไตยประชาชนลาว

กลุ่มงานก่อสร้างโรงงานอุตสาหกรรม ได้แก่

โครงการก่อสร้างโรงบำบัดน้ำเสีย ขนาด 150,000 ลบ.ม.ต่อวัน
และโครงการปรับปรุงโรงกรองน้ำบางเขน
ส่วนในภาคเอกชนได้แก่การก่อสร้างโรงงานเอเซียซิลิโคนโมโนเมอร์
โรงงานผลิตเข็มฉีดยาที่จังหวัดระยอง
โรงงานผลิตขวดของบริษัทโอสถสภาจำกัดที่จังหวัดพระนครศรีอยุธยา และ
โครงการก่อสร้างโรงงานถลุงแร่ทองแดงในสาธารณรัฐประชาธิปไตยประชาชนลาว

กลุ่มงานด้านการพัฒนาเหมืองแร่ และ ถ่านหิน ได้แก่

บริษัทฯ ได้รับสัมปทานระยะยาวในการขุดขนดิน และถ่านหิน 2 โครงการ
คือโครงการเหมืองถ่านหิน มูด่อง ในประเทศพม่า ( ปี พ.ศ. 2541 ถึง พ.ศ. 2551 )
และเหมืองถ่านหินแม่เมาะ เฟสที่ 5 ในประเทศไทย ( ปี พ.ศ. 2543 ถึง พ.ศ. 2552 )

กลุ่มงานวางท่อและงานอื่นๆ ได้แก่

โครงการก่อสร้างอุโมงค์ระบายน้ำคลองแสนแสบและคลองลาดพร้าวลงสู่แม่น้ำเจ้าพระยา
โครงการวางท่อส่งน้ำมันเข้าสนามบินสุวรรณภูมิของบริษัทท่อส่งน้ำมันปิโตรเลียมจำกัด
โครงการวางท่อประปาของการประปานครหลวง โครงการก่อสร้างบ่อพักและท่อรวบรวมน้ำเสีย (
โซน 1 )

กลุ่มงานก่อสร้างท่าเรือ, ท่าเทียบเรือ, งานป้องกันตลิ่ง, งานขุดลอก และถมชายฝั่ง, งานทางน้ำอื่นๆ ได้แก่

โครงการก่อสร้างท่าเทียบเรือเกาะพงัน จังหวัดสุราษฎร์ธานี
โครงการปรับปรุงท่าเรือสีหนุวิลล์โครงการป้องกันน้ำท่วมตามแนวแม่น้ำเจ้าพระยา
ช่วงสะพานกรุงเทพ ถึงสะพานพระราม 9

โครงการทางน้ำอื่นๆ ได้แก่ โครงการขุดลอกบำรุงรักษาร่องน้ำกันตัง และร่องน้ำสมุทรสาคร

กลุ่มงานก่อสร้างโรงไฟฟ้าและเขื่อน ได้แก่

โครงการก่อสร้างเขื่อนโคลขนาดกำลังผลิต 800 เมกกะวัตต์ ในประเทศอินเดีย และ
โครงการก่อสร้างเขื่อนน้ำเทิน 2 สาธารณรัฐประชาธิปไตยประชาชนลาว
ซึ่งบริษัทจะเริ่มเข้าไปดำเนินการในปี 2547 นี้

กลุ่มงานระบบขนส่งมวลชน ได้แก่

โครงการรถไฟฟ้าบีทีเอส ของกรุงเทพมหานคร และโครงการก่อสร้างระบบรถไฟฟ้าใต้ดินส่วนเหนือ
ของการรถไฟฟ้าขนส่งมวลชนแห่งประเทศไทย

กลุ่มงานโครงสร้างเหล็ก ได้แก่ 

งานโครงสร้างเหล็กสำหรับอาคารที่พักผู้โดยสาร และอาคารเทียบเครื่องบินที่สนามบินสุวรรณภูมิ ,
โครงเหล็กกันกระแทกบริเวณท่าเทียบเรือ

กลุ่มงานสื่อสาร และโทรคมนาคม ได้แก่

งานขุดและวางสายเคเบิลใยแก้วนำแสง และ
โครงการจ้างเหมาสร้างข่ายสายโทรศัพท์และท่อร้อยสาย เพื่อขยายบริการโทรศัพท์ในส่วนภูมิภาค
100,000 เลขหมาย

โครงการในต่างประเทศ

โครงการก่อสร้างถนนในประเทศฟิลิปปินส์ มีโครงการถนนสายอิโลอิโลที่เสร็จไปแล้ว
และโครงการซ่อมแซมและปรับปรุงถนนดาลตันพาส

บริษัทฯ ยังร่วมมือกับ บริษัท เอเวอร์กรีน คอนสตรั๊คชั่น จำกัด
ในโครงการก่อสร้างจุดต่อเชื่อมของสถานีรถไฟฟ้ากับรถไฟความเร็วสูงในประเทศไต้หวัน

บริษัทฯ ได้ร่วมลงทุนกับบริษัท ชิมิซุ คอร์ปอเรชั่น ดำเนินการก่อสร้างถนน และสะพานข้ามแม่น้ำ
รับสา ในประเทศบังคลาเทศ

โครงการก่อสร้าง และขยายทางหลวงหมายเลข 2 ระยะที่ 2 เอ ในประเทศอินเดีย
ในนามกิจการร่วมค้า ไอทีดี – สมเด็จบิลเดอร์
โครงการก่อสร้างงานเขื่อนโคลซึ่งเป็นเขื่อนไฟฟ้าพลังน้ำ

งานถนนในประเทศมัลดีฟ ได้เริ่มดำเนินการก่อสร้าง และจะแล้วเสร็จใน ปี พ.ศ. 2547

ในสาธารณรัฐประชาธิปไตยประชาชนลาว
ได้มีก่อสร้างโรงงานถลุงแร่ทองแดงและการก่อสร้างถนนเชื่อมสะพานข้ามแม่น้ำโขงแห่งที่ 2
ในแขวงสะหวันนะเขต

บริษัทฯ มีเป้าหมายที่จะขยายงานในต่างประเทศเพิ่มขึ้น โดยการประมูลงานในประเทศอื่นๆ
ในแถบตะวันออกกลาง เช่นโครงการฟื้นฟูประเทศอิรัก เป็นต้น

โครงการก่อสร้างเขื่อนโคลในประเทศอินเดีย ได้เริ่มดำเนินการก่อสร้าง และจะแล้วเสร็จในปี
พ.ศ. 2551